《赵庸斋挽诗 其二》
宋代·林希逸

品题人物妙权衡，在日江湖有重名。为国得贤八君子，登门执贽几书生。

少游辇路心交久，晚见南华口义成。欲序未酬诗卷在，相知可独是同庚。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。